Vegna til tilkynningar Matvælastofnunnar um að IPN veira hafi greinst í laxi úr sjókví Laxa fiskeldis vill fyrirtækið árétta að þó svo að veiran hafi greinst hefur engin sjúkdómur komið upp . Veiran hefur engin áhrif á velferð laxins né gæði afurða , hún er skaðlaus mönnum og berst ekki með fiskafurðum eins og fram kemur í tilkynningu Matvælastofnunnar . Mjög vel er fylgst með velferð fiska hjá Löxum en veiran greindist við innra eftirlit og vöktun Laxa og var Matvælastofnun tilkynnt um atvikið í samræmi við þar að lútandi reglur . IPN hefur áður verið staðfest á Íslandi , en það var í lúðu fyrir 20 árum . Afföll eru algengust í eldi smáseiða í ferskvatni og í stálpuðum seiðum sem flutt eru smituð úr seiðastöð í sjókvíar . Þrátt fyrir ítarlega rannsókn , hefur IPN ekki fundist í seiðaeldisstöðvum fyrirtækisins . Því er langlíklegast að veiran hafi borist úr umhverfinu , en IPN er útbreidd í vatna og sjávardýrum um allan heim , bæði í eldi og villtu umhverfi . Í varúðarskyni hefur Matvælastofnun sett dreifingarbann á starfsstöð fyrirtækisins að Bjargi í Reyðarfirði og mun það gilda þar til slátrað hefur verið upp úr sjókvíunum . Rétt er að geta þess að IPN fannst einungis í einni kví af 18 sem fyrirtækið er með úti . Greining hennar staðfestir að vöktun Laxa virkar eins og skyldi og sýnir fram á mikilvægi þess að hafa vöktun í góðu lagi til að fyrirbyggja IPN í eldi , einkum klak og seiðastöðvum . Laxar munu fylgjast með framvindu mála í samráði við MAST .